3. การประกอบธุรกิจแต่ละสายงานธุรกิจ

สายธุรกิจโทรศัพท์เคลื่อนที่ (Mobile Business)

  1. ลักษณะผลิตภัณฑ์และบริการ

ลักษณะของผลิตภัณฑ์และบริการแบ่งเป็น 2 ประเภทดังนี้

1) โทรศัพท์เคลื่อนที่ อุปกรณ์เสริม, อุปกรณ์ IT และ SIM Card

บริษัทจำหน่ายโทรศัพท์เคลื่อนที่ทุกระบบที่ให้บริการอยู่ในประเทศขณะนี้ได้แก่ ระบบ Digital GSM
Advance, Digital GSM 1800, 1-2 Call, DTAC, Happy, True move, Hutchison
CDMA และ Thai Mobile 1900 อุปกรณ์เสริมของโทรศัพท์เคลื่อนที่ และอุปกรณ์ IT

ลักษณะของการค้าปลีก (Modern Trade)

บริษัท สามารถ ไอ-โมบาย จำกัด (มหาชน)
จำหน่ายโทรศัพท์เคลื่อนที่ในลักษณะของการค้าปลีกผ่านร้าน i-mobile by SAMART
และเคาน์เตอร์ขายใน Hypermarket และ Specialty shop อาทิเช่น Tesco Lotus,
Big-C, Carrefour, Power Buy และ Power Mall
โดยการเสนอขายโทรศัพท์เคลื่อนที่พร้อมกับการนำเสนอข้อมูล ข่าวสาร และสาระความบันเทิง
(Contents) ในรูปแบบที่สะดวกต่อการใช้งานผ่าน i-link
ทั้งนี้เพื่อเป็นการสร้างมูลค่าเพิ่มและสร้างความแตกต่างของสินค้า
โทรศัพท์เคลื่อนที่ที่บริษัททำการจำหน่ายประกอบด้วยยี่ห้อ i-mobile, Nokia, Motorola, Sony
Ericsson, Samsung, Panasonicและ Siemens
รวมถึงอุปกรณ์เสริมของโทรศัพท์เคลื่อนที่และอุปกรณ์ IT อาทิเช่น MP3 player, Digital
Camera เป็นต้น นอกจากนี้บริษัทยังมีศูนย์ซ่อมและบริการ
และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
Service) ผ่านร้านสาขา i-mobile by SAMART
และร้านตัวแทนจำหน่ายในห้างสรรพสินค้าและแหล่งชุมชนทั้งในกรุงเทพฯ และต่างจังหวัด

การให้บริการของร้าน i-mobile by SAMART
มีการให้บริการในลักษณะก่อนและหลังการขายคือการให้บริการก่อนการขายโดยให้คำแนะนำแก่ลูกค้าเกี่ยวกับการเลือกใช้โทรศัพท์เคลื่อนที่ให้ตรงกับความต้องการและพฤติกรรมการใช้โทรศัพท์ของลูกค้าแต่ละราย
รวมถึงการแนะนำยี่ห้อ รุ่นของโทรศัพท์เคลื่อนที่ ศักยภาพของโทรศัพท์เคลื่อนที่ในแต่ละรุ่น ตลอดจน
Contents ต่างๆ ที่จะเป็นประโยชน์และสามารถตอบสนองต่อความต้องการของลูกค้าแต่ละราย
และบริษัทมีบริการหลังการขายคือ เป็นศูนย์บริการตรวจเช็ค และซ่อมโทรศัพท์เคลื่อนที่
โดยเฉพาะในกรณีที่ลูกค้านำโทรศัพท์เคลื่อนที่เข้ามาตรวจเช็คหรือซ่อมแซม
ทางร้านจะมีโทรศัพท์เคลื่อนที่สำรองให้กับลูกค้าใช้ในระหว่างรอซ่อม นอกจากนั้นยังมีบริการ
i-photo ซึ่งเป็นบริการอัดรูประบบดิจิตอลเพื่อรองรับการขยายตัวของโทรศัพท์เคลื่อนที่ ที่มีกล้อง

ลักษณะของการค้าส่ง (Traditional Trade)

  ดำเนินการโดยบริษัท สามารถ โมบาย เซอร์วิสเซส จำกัด
  ซึ่งเป็นบริษัทย่อยของบริษัทจะทำหน้าที่ในการเป็นผู้จัดหาโทรศัพท์เคลื่อนที่ยี่ห้อต่างๆและจำหน่ายในรูปแบบของการค้าส่ง
  (Wholesale) ให้กับบริษัทและตัวแทนจำหน่ายทั่วไป (Dealer)
  โดยสินค้าที่บริษัททำการจำหน่ายทั้งหมดจะได้รับการประกันคุณภาพจากร้าน i-mobile by
  SAMART เช่นกัน และนอกเหนือจากนี้แล้วบริษัท สามารถ โมบาย เซอร์วิสเซส จำกัด
  ยังทำหน้าที่ในการเป็นผู้บริหารช่องทางการจำหน่ายผ่านผู้แทนจำหน่ายโทรศัพท์เคลื่อนที่

ยอดการจำหน่ายโทรศัพท์เคลื่อนที่ของบริษัท

+---+--------------------+---------+------+-------+------+--------+---+------+
|   | บริการ              | ปี 2547  |      | ปี     |      | ปี 2549 |   |      |
|   |                    |         |      | 2548  |      |        |   |      |
+---+--------------------+---------+------+-------+------+--------+---+------+
|   |                    | เครื่อง   | ร้อ   | เครื่อง | ร้อ   | เครื่อง  |   | ร้อ   |
|   |                    |         | ยละ* |       | ยละ* |        |   | ยละ* |
+---+--------------------+---------+------+-------+------+--------+---+------+
|   | ยอดการ             | 1,      | 1    | 1,77  | 4    | 4,4    | 1 |      |
|   | จำหน่ายโทรศัพท์เคลื่อนที่ | 184,798 | 0.31 | 0,646 | 9.45 | 31,679 | 5 |      |
|   |                    |         |      |       |      |        | 0 |      |
|   |                    |         |      |       |      |        | . |      |
|   |                    |         |      |       |      |        | 2 |      |
|   |                    |         |      |       |      |        | 9 |      |
+---+--------------------+---------+------+-------+------+--------+---+------+

หมายเหตุ : * ร้อยละ คืออัตราการเปลี่ยนแปลงเมื่อเทียบกับปีที่ผ่านมา

2) โครงการโทรศัพท์เคลื่อนที่ระบบ 1900 MHz (Mobile Solution)

บริษัทได้รับการแต่งตั้งจากกิจการร่วมค้า ไทย-โมบายในโครงการโทรศัพท์เคลื่อนที่ระบบ 1900
MHz ซึ่งสัญญามีระยะเวลา 5 ปี (ปี 2545-2550) โดยให้เป็นผู้ดำเนินการดังนี้

1)  บริหารช่องทางการจำหน่ายและการจัดการโทรศัพท์เคลื่อนที่ระบบ 1900 MHz
    โดยบริษัทจะทำหน้าที่ในการจัดจำหน่ายเครื่อง และซิมการ์ดของโทรศัพท์เคลื่อนที่ในระบบ
    1900 MHz และแต่งตั้งผู้จัดจำหน่าย ตัวแทนจำหน่ายและร้านค้าปลีก ส่งเสริมการขาย
    บริหารการขายตรง
    โดยบริษัทจะได้รับค่าตอบแทนจากการจำหน่ายซิมการ์ดโทรศัพท์เคลื่อนที่ระบบ 1900 MHz
    หรือเครื่องโทรศัพท์เคลื่อนที่ระบบ 1900 MHz พร้อมเลขหมาย
    โดยคำนวณตามจำนวนยอดเลขหมาย ดังกล่าวที่ขอเปิดใช้บริการใหม่

2)  บริหารการให้บริการลูกค้าสัมพันธ์ (Customers Service)
    โดยบริษัทจะทำหน้าที่ในการบริหารการให้บริการลูกค้าผ่านทางโทรศัพท์ (Call Center)
    การให้บริการลูกค้า ณ ศูนย์ให้บริการและการจัดกิจกรรมเพื่อรักษาฐานลูกค้า
    โดยบริษัทได้ว่าจ้างให้บริษัท วันทูวัน คอนแทคส์ จำกัด ซึ่งเป็นบริษัทย่อยของบริษัท สามารถ
    คอร์ปอเรชั่น จำกัด (มหาชน) เป็นผู้ดำเนินงาน
    เนื่องจากเป็นบริษัทที่มีความชำนาญในงานเกี่ยวกับการบริหารลูกค้าสัมพันธ์มีความพร้อมทั้งด้านบุคลากรและประสบการณ์

  ปัจจุบันโครงการนี้มีผู้ใช้บริการอยู่ประมาณ 70,000 ราย
  โดยค่าตอบแทนที่บริษัทจะได้รับตามสัญญาแสดงอยู่ในตารางดังนี้

+--------------------------------+-------------------------------------+
| จำนวนผู้ใช้บริการทั้งหมด             | ค่าบริหารการให้บริการลูกค้า               |
+--------------------------------+-------------------------------------+
| ไม่เกิน 300,000 ราย              | 80 บาทต่อเดือน คูณผู้ใช้บริการทั้งหมด        |
|                                |                                     |
|                                | ทั้งนี้ไม่ต่ำกว่า 10,000,000 บาท ต่อเดือน    |
+--------------------------------+-------------------------------------+
| มากกว่า 300,000 ถึง 500,000 ราย  | 70 บาทต่อเดือน คูณผู้ใช้บริการทั้งหมด        |
+--------------------------------+-------------------------------------+
| มากกว่า 500,000 ถึง 750,000 ราย  | 65 บาทต่อเดือน คูณผู้ใช้บริการทั้งหมด        |
+--------------------------------+-------------------------------------+
| มากกว่า 750,000 ถึง 2,000,000    | 60 บาทต่อเดือน คูณผู้ใช้บริการทั้งหมด        |
| ราย                            |                                     |
+--------------------------------+-------------------------------------+

  ค) จัดทำระบบจัดเก็บเงินของโทรศัพท์เคลื่อนที่ระบบ 1900 MHz
  โดยบริษัททำหน้าที่ในการติดตั้งและบำรุงรักษาระบบการจัดเก็บเงินให้เป็นไปด้วยความเรียบร้อย
  ทั้งนี้บริษัทจะได้รับรายได้ตามความสามารถของระบบในการรองรับผู้ใช้บริการซึ่งบริษัทได้ว่าจ้างให้บริษัท
  สามารถ คอร์ปอเรชั่น จำกัด (มหาชน) เป็นผู้ดำเนินการดูแลและบำรุงรักษาระบบ
  โดยบริษัทจะเป็นผู้จัดเก็บรายได้ทั้งหมดและแบ่งรายได้ร้อยละ 30
  จากค่าตอบแทนในการจัดทำระบบจัดเก็บเงินให้กับบริษัท สามารถ คอร์ปอเรชั่น จำกัด (มหาชน)
  อย่างไรก็ตามบริษัทมีหน้าที่ดำเนินการขยายขีดความสามารถของระบบจัดเก็บเงินในแต่ละช่วงเวลา
  ตามที่ได้ตกลงกันไว้ในสัญญาโดยมีรายละเอียดดังนี้

+-----------------------+----------------------+----------------------+
| ช่วงเวลา               | ความส                | ค่าจัดทำระบบจัดเก็บเงิน   |
|                       | ามารถของระบบจัดเก็บเงิน |                      |
|                       | (ราย)                | (ล้านบาทต่อเดือน)       |
+-----------------------+----------------------+----------------------+
| 31 ต.ค. 45 – 27 ก.พ.  | 300,000              | 18.5                 |
| 46                    |                      |                      |
+-----------------------+----------------------+----------------------+
| 28 ก.พ. 46 – 30 พ.ค.  | 500,000              | 21.0                 |
| 46                    |                      |                      |
+-----------------------+----------------------+----------------------+
| 31 พ.ค. 46 – 29 ก.ย.  | 750,000              | 24.0                 |
| 46                    |                      |                      |
+-----------------------+----------------------+----------------------+
| 30 ก.ย. 46 – 30 ม.ค.  | 1,000,000            | 27.0                 |
| 47                    |                      |                      |
+-----------------------+----------------------+----------------------+
| 31 ม.ค. 47 – 29 เม.ย. | 1,200,000            | 29.0                 |
| 47                    |                      |                      |
+-----------------------+----------------------+----------------------+
| 30 เม.ย. 47 – 29 ก.ย. | 1,600,000            | 31.0                 |
| 47                    |                      |                      |
+-----------------------+----------------------+----------------------+
| 30 ก.ย. 47 – 30 ต.ค.  | 2,000,000            | 33.0                 |
| 50                    |                      |                      |
+-----------------------+----------------------+----------------------+

  ปัจจุบันบริษัทได้พัฒนาระบบจัดเก็บเงินซึ่งสามารถรองรับผู้ใช้บริการได้แล้วจำนวน 750,000 ราย
  โดยใช้เงินลงทุนไปแล้วทั้งสิ้น 553 ล้านบาท และได้รับค่าตอบแทนจากกิจการร่วมค้า
  ไทย-โมบาย คิดเป็นจำนวนเงินเท่ากับ 24 ล้านบาทต่อเดือน

2. การจัดหาผลิตภัณฑ์หรือบริการ

  โทรศัพท์เคลื่อนที่

  บริษัท สามารถ ไอ-โมบาย จำกัด (มหาชน) ได้ทำการสั่งซื้อโทรศัพท์เคลื่อนที่ยี่ห้อไอ-โมบาย
  จาก บริษัท สามารถ ไอ-โมบาย (ฮ่องกง) จำกัดซึ่งเป็นบริษัทย่อยของบริษัท
  ส่วนโทรศัพท์เคลื่อนที่ยี่ห้ออื่นๆ
  จะทำการสั่งซื้อโดยตรงจากผู้แทนจำหน่ายทั้งภายในและต่างประเทศเช่น Nokia, Samsung,
  Panasonic, Sony Ericsson เป็นต้น โดยมีองค์ประกอบในการคัดเลือกผู้ผลิตดังนี้

-   ความต้องการของตลาด

-   รูปลักษณ์, คุณลักษณะและคุณภาพของผลิตภัณฑ์

-   นโยบายด้านราคา

-   นโยบายสนับสนุนและส่งเสริมการขาย

-   นโยบายการรับประกันหลังการขาย

    -   ศักยภาพในการแข่งขันของผู้ผลิต

  ทั้งนี้ โดยมีรายละเอียดบริษัทผู้ผลิต และบริษัทผู้แทนจำหน่ายในประเทศดังนี้

+-----------------------+---------------------------+-----------------+
| บริษัทผู้ผลิต              | บริษัทผู้แทนจำหน่ายในประเทศไทย | ยี่ห้อผลิตภัณฑ์       |
|                       |                           |                 |
|                       |                           | โทรศัพท์เคลื่อ      |
|                       |                           | นที่และอุปกรณ์เสริม  |
+=======================+===========================+=================+
| Samart’s Vendor       | Samart I-Mobile Plc.      | i-mobile        |
+-----------------------+---------------------------+-----------------+
| Nokia (H.K.) Ltd.     | Digital Phone Co., Ltd.   | Nokia           |
|                       |                           |                 |
|                       | M-Link Asia Corporation   |                 |
|                       | Public Co., Ltd.          |                 |
+-----------------------+---------------------------+-----------------+
| Panasonic mobile      | Panasonic Siew Sales      | Panasonic       |
| communications corp.  | (Thailand) Co., Ltd.      |                 |
| of the Philippines    |                           |                 |
+-----------------------+---------------------------+-----------------+
| Motorola Inc.         | Motorola (Thailand) Co.,  | Motorola        |
|                       | Ltd.                      |                 |
+-----------------------+---------------------------+-----------------+
| Sony Ericsson Mobile  | Sony Ericsson (Thailand)  | Sony Ericsson   |
| Communication Ab      | Co., Ltd.                 |                 |
+-----------------------+---------------------------+-----------------+

  หลังจากที่ประสบความสำเร็จในการเปิดตัวและผลักดันยอดขายในปี 2547 และ 2548 ในปี
  2549 บริษัทได้ทำการตลาดเชิงรุกให้กับโทรศัพท์เคลื่อนที่ภายใต้แบรนด์ i-mobile
  อย่างต่อเนื่อง ซึ่งได้รับการตอบรับเป็นอย่างดีจากลูกค้า โดยมียอดสัดส่วนการตลาดอยู่ในลำดับที่
  2 ในตลาดโทรศัพท์เคลื่อนที่ในประเทศ และมีสัดส่วนการจัดหน่ายคิดเป็นร้อยละ 85
  ในเชิงของปริมาณการขายทั้งหมดของบริษัท

  SIM Card และ บัตรเติมเงิน

  SIM Card
  ที่กลุ่มบริษัทจัดจำหน่ายเป็นการสั่งซื้อจากบริษัทผู้ให้บริการโทรศัพท์เคลื่อนที่โดยตรงได้แก่

-   ระบบ Digital GSM Advance, Digital GSM 1800 และ 1 – 2 Call สั่งซื้อจาก
    บริษัท แอดวานซ์ ไวร์เลส มาร์เกตติ้ง จำกัด และบริษัท ดิจิตอลโฟน จำกัด

-   ระบบ DTAC และ Happy สั่งซื้อจาก บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

-   ระบบ True move สั่งซื้อจาก บริษัท ทรู มูฟ จำกัด

-   ระบบ Hutch สั่งซื้อจาก บริษัท Hutchison CAT Wireless Multimedia Ltd.

-   ระบบ Thai Mobile 1900 MHz สั่งซื้อจาก กิจการร่วมค้า ไทย-โมบาย

  อุปกรณ์ IT

  ในปี 2549 บริษัทได้เล็งเห็นถึงอัตราการเติบโตของตลาดอุปกรณ์ IT บางประเภท
  จึงได้เริ่มรุกตลาดอุปกรณ์ IT อาทิเช่น MP3 player, Digital Camera มากยิ่งขึ้น
  โดยการสั่งซื้อโดยตรงจากบริษัทผู้ผลิตและผู้แทนจำหน่าย

3. การตลาด

 1) การตลาดและช่องทางการจัดจำหน่าย

บริษัทดำเนินการจำหน่ายโทรศัพท์เคลื่อนที่พร้อม Contents ผ่านช่องทางค้าส่ง และการค้าปลีกโดยผ่านร้าน i-mobile by SAMART และเคาน์เตอร์ขายใน Modern Trade โดยมีแผนที่จะขยายสาขาทั้งในส่วนของเคาน์เตอร์ขายใน Modern Trade และจำนวนแฟรนไชส์ให้สูงขึ้นทั้งในลักษณะของร้าน i-mobile by SAMART และตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk) ปัจจุบันมีร้าน i-mobile by SAMART และเคาน์เตอร์ขายในห้างสรรพสินค้า (Outlet) มากกว่า 377 แห่ง กระจายอยู่ตามห้างสรรพสินค้าชั้นนำทั่วไป และแหล่งชุมชนทั้งในกรุงเทพฯ และต่างจังหวัด

  ช่องทางการจำหน่ายเครื่องโทรศัพท์เคลื่อนที่ของบริษัท และบริษัทย่อย แยกตามพื้นที่การจำหน่าย

+----------+----------+--------+----------+--------+----------+--------+
| พื้นที่ก     | ปี 2547   |        | ปี 2548   |        | ปี 2549   |        |
| ารจำหน่าย |          |        |          |        |          |        |
+----------+----------+--------+----------+--------+----------+--------+
|          | จำน      | เปล    | จำน      | เปล    | จำน      | เปล    |
|          | วนร้านและ | ี่ยนแปลง | วนร้านและ | ี่ยนแปลง | วนร้านและ | ี่ยนแปลง |
|          | เคาน์เตอร |        | เคาน์เตอร |        | เคาน์เตอร |        |
|          | ์ขายในห้าง |        | ์ขายในห้าง |        | ์ขายในห้าง |        |
|          | สรรพสินค้า |        | สรรพสินค้า |        | สรรพสินค้า |        |
+----------+----------+--------+----------+--------+----------+--------+
| กรุงเ     | 83       | +39    | 136      | +53    | 154      | +18    |
| ทพมหานคร |          |        |          |        |          |        |
|          | 204      | +162   | 214      | +10    | 223      | +9     |
| ต่างจังหวัด |          |        |          |        |          |        |
+----------+----------+--------+----------+--------+----------+--------+
| รวม      | 287      | +201   | 350      | +63    | 377      | +27    |
+----------+----------+--------+----------+--------+----------+--------+

เพื่อเป็นการขยายช่องทางการตลาด บริษัทจึงมีนโยบายที่จะขายแฟรนไชส์ให้กับผู้ที่สนใจที่จะเข้ามาร่วมดำเนินธุรกิจการเป็นผู้จำหน่ายโทรศัพท์เคลื่อนที่กับบริษัท ซึ่งบริษัทมีกลยุทธ์ในการขายแฟรนไชส์โดยพิจารณาจากศักยภาพของผู้ที่ให้ความสนใจ ตลอดจนความเหมาะสมของขนาดพื้นที่ และสถานที่ตั้งเพื่อกำหนดรูปแบบของแฟรนไชส์ ซึ่งมีรูปแบบของแฟรนไชส์อยู่ 2 ลักษณะดังนี้

1. แฟรนไชส์ ในรูปแบบของร้านค้า i-mobile by SAMART
ซึ่งเป็นร้านค้าที่มีขนาดพื้นที่ตั้งแต่ขนาดกลางถึงขนาดใหญ่
ทั้งนี้ขึ้นอยู่กับศักยภาพและความสามารถของผู้ที่สนใจซื้อแฟรนไชส์แต่ละรายโดยบริษัทจะเป็นผู้จัดเตรียมระบบคอมพิวเตอร์เพื่ออำนวยความสะดวกให้แก่ผู้ซื้อแฟรนไชส์
และช่วยในเรื่องของระบบการจัดเก็บเงิน บริหารร้าน และสินค้าคงคลัง
และสามารถอำนวยความสะดวกให้กับลูกค้าที่มาใช้บริการภายในร้าน เช่น การดาว์นโหลดเพลง
โลโก้ และริงโทน นอกจากนี้ร้าน i-mobile by SAMART
ยังมีระบบการควบคุมสินค้าคงคลังที่เชื่อมต่อกับสำนักงานใหญ่ (Online Inventory)
ทำให้สามารถบริหารการจัดการกับระบบสินค้าคงคลังระหว่างกันได้อย่างมีประสิทธิภาพ

2. แฟรนไชส์ ในรูปแบบของตู้จำหน่ายที่ที่สามารถเคลื่อนย้ายได้สะดวก (Kiosk)
บริษัทจะเป็นผู้ดำเนินการจัดทำตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
และเสนอขายให้แก่ผู้ที่สนใจพร้อมกับแฟรนไชส์ของ i-mobile by SAMART
โดยบริษัทจะให้การสนับสนุนในแง่การจัดส่งสินค้าในลักษณะที่มีปริมาณครั้งละไม่มาก
และสามารถจัดส่งให้แก่ Kiosk ได้ภายใน 24 ชั่วโมง ซึ่งวิธีการดังกล่าวจะเป็นการช่วย
ผู้ประกอบการรายเล็กที่มีเงินลงทุนไม่มากนัก
และยังสามารถช่วยลดภาระเรื่องการสำรองสินค้าให้กับ ผู้ประกอบการได้อย่างมาก
โดยบริษัทคิดค่าธรรมเนียมจากแฟรนไชส์ในอัตราแรกเข้า 50,000 บาท และรายเดือนๆ ละ
3,000 บาท

นอกจากการจำหน่ายสินค้าโดยการขยายสาขาและเพิ่มจำนวนแฟรนไชส์แล้ว
บริษัทยังขยายช่องทางการจัดจำหน่ายไปยังตลาด Hypermarket และ Specialty shop
ขนาดใหญ่ เช่น Tesco Lotus, Big-C, Carrefour, Power Buy และ Power Mall
ในรูปแบบของ outlet ของบริษัท โดยในปี 2549 บริษัทได้ขยาย outlet ทั้งสิ้น 27 แห่ง
ทำให้มีจำนวน outlet ทั้งสิ้น 377 แห่ง และคาดว่าจะสามารถขยายได้อย่างต่อเนื่องมากกว่า 30
แห่งในปี 2550

  สำหรับช่องทางค้าส่ง (Traditional Trade)
  ทางบริษัทได้ทำการขยายจำนวนตัวแทนจำหน่ายระดับกลางและระดับย่อยที่มีศักยภาพทั้งในกรุงเทพและต่างจังหวัด
  เพื่อให้มีเครือข่ายในการขายคลอบคลุมมากยิ่งขึ้น โดยในปี 2549
  มีตัวแทนจำหน่ายทั่วประเทศทั้งสิ้นประมาณ 550 แห่ง
  และเพื่อให้การจัดการดำเนินไปอย่างมีประสิทธิภาพ
  บริษัทมีหลักเกณฑ์ในการพิจารณาคัดเลือกผู้แทนจำหน่ายของบริษัท (Dealers) ดังนี้

1. ศักยภาพในการทำธุรกิจและความสามารถในการแข่งขัน ทำเลที่ตั้ง
ประสบการณ์การดำเนินธุรกิจ

ยอดขายเฉลี่ยต่อเดือน

2. เอกสารประกอบการพิจารณา เช่นหนังสือรับรองจากธนาคาร หนังสือค้ำประกัน

3. เงื่อนไขทางด้านการค้าเช่น จำนวนเงินค้ำประกันขั้นต่ำ จำนวนการสั่งซื้อขั้นต่ำต่อเดือน

 2) กลุ่มลูกค้าเป้าหมาย

  เนื่องด้วยสินค้าที่บริษัทจัดจำหน่ายล้วนเป็นสินค้าที่ทันสมัยและเกี่ยวข้องกับเทคโนโลยีใหม่ๆ
  บริษัทได้เล็งเห็นถึงการเติบโตของธุรกิจการจำหน่ายโทรศัพท์เคลื่อนที่จะอยู่ในตลาดเครื่องทดแทน
  (Replacement Market) มากกว่าตลาดในกลุ่มผู้ใช้โทรศัพท์เคลื่อนที่รายใหม่
  โดยปัจจัยที่ส่งผลให้เกิดการเติบโตในตลาด Replacement Market ดังนี้

-   ผู้ใช้โทรศัพท์เคลื่อนที่มีพฤติกรรมที่จะเปลี่ยนเครื่องโทรศัพท์ใหม่ในระยะเวลาที่สั้นขึ้นคือโดยเฉลี่ยประมาณ
    9-15 เดือน โดยเฉพาะวัยรุ่นและวัยทำงาน
    อันเนื่องจากโทรศัพท์เคลื่อนที่มีเทคโนโลยีที่สูงขึ้นพร้อมรูปลักษณ์ที่ทันสมัยขึ้น
    การที่มีรุ่นของสินค้ามากขึ้น และเจาะตลาดเฉพาะกลุ่มมากยิ่งขึ้น
    ประกอบกับราคาโทรศัพท์เคลื่อนที่ที่ถูกลง

-   ผู้ให้บริการโทรศัพท์เคลื่อนที่ได้มีการจัดกิจกรรมส่งเสริมการขาย
    เช่นการนำเสนอบริการเสริมพิเศษต่างๆ เพื่อดึงดูดลูกค้าใหม่และรักษาฐานลูกค้าเดิมไว้
    ดังนั้นจึงทำให้ผู้ใช้โทรศัพท์เคลื่อนที่ต้องการเปลี่ยนโทรศัพท์เครื่องใหม่ให้สามารถรองรับบริการต่างๆ
    ที่ผู้ให้บริการโทรศัพท์เคลื่อนที่นำเสนอ

  ดังนั้นกลุ่มลูกค้าเป้าหมายของบริษัทจึงได้แก่กลุ่มคนรุ่นใหม่ ตั้งแต่วัยรุ่นถึงวัยกลางคนที่นิยมชมชอบ
  และติดตามเทคโนโลยีอยู่เสมอ
  กลุ่มลูกค้าเป้าหมายสำหรับสินค้าในกลุ่มโทรศัพท์เคลื่อนที่ซึ่งเป็นสินค้าที่ทำรายได้สูงสุดให้แก่บริษัท
  สามารถ ไอ-โมบาย จำกัด (มหาชน) แบ่งออกเป็น 3 กลุ่มใหญ่ๆดังนี้

-   กลุ่มลูกค้าที่ชื่นชอบเทคโนโลยี (Techno Me) ได้แก่ กลุ่มคนที่ชื่นชอบเทคโนโลยีที่ทันสมัย
    และมีความคุ้นเคยกับอุปกรณ์อิเล็กทรอนิกส์ต่างๆ เป็นอย่างดี
    โดยให้ความสำคัญของการติดต่อสื่อสารที่สามารถเพิ่มความสะดวกสบาย
    และเพิ่มประสิทธิภาพในการทำงานให้สูงขึ้น
    ลูกค้ากลุ่มนี้จะต้องการโทรศัพท์เคลื่อนที่ที่มีความสามารถในการใช้งานได้มากกว่าการรับสายเข้าหรือโทรออก
    โดยสามารถใช้เป็น Organizer หรืออุปกรณ์สำหรับทำธุรกรรมต่างๆ
    ผ่านโทรศัพท์เคลื่อนที่และอื่นๆได้ในเครื่องเดียวกัน
    ประกอบกับโทรศัพท์เคลื่อนที่ในปัจจุบันได้มีการพัฒนาเป็นจอภาพสีสามารถรับส่งภาพ
    และสามารถถ่ายภาพได้ นอกจากนี้ยังสามารถฟังเพลงและวิทยุได้
    จึงทำให้ผู้บริโภคต้องการที่จะเปลี่ยนโทรศัพท์เคลื่อนที่เครื่องเดิมเป็นเครื่องรุ่นใหม่ที่มีเทคโนโลยี่ที่ทันสมัยทดแทนโทรศัพท์เคลื่อนที่เครื่องเดิม
    (Replacement Market)

-   กลุ่มลูกค้าที่ชื่นชอบในความทันสมัย (Trendy Me) ได้แก่ กลุ่มลูกค้าที่ชื่นชอบในความทันสมัย
    ชื่นชอบกับการออกแบบและรูปลักษณ์ของโทรศัพท์เคลื่อนที่แบบใหม่ๆ เช่นแบบฝาพับ
    (Clamshell), แบบเลื่อน (Slide up) หรือวัสดุที่ใช้ในการออกแบบที่ทันสมัยขึ้น
    โดยบริษัทผู้ผลิตโทรศัพท์เคลื่อนที่ได้มีการออกแบบรูปลักษณ์ใหม่ๆเพื่อตอบสนองความต้องการของผู้บริโภคอยู่เสมอ
    ทำให้กลุ่ม Trendy Me
    มีอัตราการเติบโตค่อนข้างสูงและเป็นกลุ่มที่มีความต้องการเปลี่ยนโทรศัพท์เคลื่อนที่อยู่เสมอ

-   กลุ่มลูกค้าที่ต้องการการบริการ (Serve Me) ได้แก่ กลุ่มคนที่เริ่มให้ความสนใจในเทคโนโลยี
    และเห็นว่าการติดต่อสื่อสารที่รวดเร็วช่วยให้การดำเนินชีวิตง่าย และสะดวกสบายขึ้น
    ลูกค้ากลุ่มนี้มักจะใช้โทรศัพท์เคลื่อนที่เพียงเพื่อการติดต่อสื่อสารพื้นฐานเท่านั้น
    ดังนั้นเครื่องโทรศัพท์เคลื่อนที่ที่ใช้จึงเน้นไปที่หน้าที่พื้นฐานเป็นสำคัญ เช่น
    การรับสายและโทรออก การส่งข้อความสั้น หรือใช้ฟังวิทยุ FM เป็นต้น

  กลยุทธ์การตลาด

1.  ศึกษาสภาพตลาด ความต้องการและแนวโน้มของตลาดในแต่ละกลุ่ม (Segment)
    อย่างสม่ำเสมอ เพื่อใช้ในการวางแผนการตลาด
    รวมถึงกลยุทธ์ในการวางตำแหน่งสินค้าของผลิตภัณฑ์ (Product positioning)
    เพื่อคัดเลือกผลิตภัณฑ์ที่จะจัดจำหน่าย (Product Selection) ทั้งผลิตภัณฑ์ภายใต้แบรนด์
    i-mobile และผลิตภัณฑ์ภายใต้แบรนด์ชั้นนำอื่นๆ ที่บริษัทเป็นผู้แทนจัดจำหน่าย

2.  สำหรับผลิตภัณฑ์ภายใต้แบรนด์ i-mobile
    บริษัทมีการประสานงานร่วมกับผู้ผลิตอย่างใกล้ชิดในการควบคุมคุณภาพของผลิตภัณฑ์ (Product
    QC) และการพัฒนารูปลักษณ์และการใช้งานของผลิตภัณฑ์ให้เหมาะกับความต้องการของตลาด

3.  การพัฒนาออกแบบรูปลักษณ์ของโทรศัพท์ให้มีความเป็นเอกลักษณ์ (Uniqueness)
    โดยบริษัทได้ว่าจ้างบริษัทออกแบบชั้นนำ
    เพื่อช่วยในการออกแบบรวมถึงมีการวิจัยกับกลุ่มผู้บริโภคเพื่อวัดความพึงพอใจก่อนนำสินค้าออกจำหน่าย

4.  สร้างมูลค่าเพิ่มให้กับสินค้าและเสนอทางเลือกในการเลือกซื้อสินค้าให้ลูกค้าเช่น
    การขายผลิตภัณฑ์ พร้อมบริการเสริมพิเศษในรูปแบบ i-Link
    ซึ่งเป็นการอำนวยความสะดวกให้กับผู้ใช้งานโทรศัพท์เคลื่อนที่ในการเข้าใช้บริการ Contents
    ได้เป็นอย่างดี

5.  ร่วมมือกับบริษัทผู้ผลิตโทรศัพท์เคลื่อนที่และผู้ผลิต
    Contentsอย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา
    สาระความบันเทิง และ Contents รูปแบบใหม่ๆ
    ที่น่าสนใจออกมาตอบสนองความต้องการของตลาดแต่ละกลุ่ม

6.  การโฆษณาประชาสัมพันธ์อย่างต่อเนื่อง ทั้ง Above The Line และ Below The Line

7.  จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

8.  เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
    และ การให้บริการหลังการขายแก่ลูกค้า การมีบริการเครื่องทดแทนขณะซ่อม
    โดยมีการกระจายศูนย์บริการลูกค้าในลักษณะ Express service ทั้งในร้าน i-mobile
    และร้านตัวแทนการขายของบริษัท

9.  ขยายช่องทางการจัดจำหน่ายเช่น การขยายจุดขายตาม Hypermarket, Specialty Shop
    และเน้นการทำตลาดแบบเฉพาะจุดตามแต่ละภูมิภาค (Local Marketing)
    เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

10. สร้างความสัมพันธ์กับลูกค้าผ่านทาง i-club เช่น
    การให้ส่วนลดกับลูกค้าในการซื้อสินค้าและบริการจากร้านค้าของ i-mobile
    รวมถึงสิทธิพิเศษอื่นๆอีกมากมาย

11. การให้ส่วนลดพิเศษกับตัวแทนจำหน่ายตามปริมาณการสั่งซื้อ
    หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

12. สร้างความเป็น One Stop Shopping ทางด้าน Mobile Multimedia
    โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด
    อุปกรณ์ทางด้าน IT และ Content ในรูปแบบต่างๆ จุดรับชำระค่าบริการ
    และจุดรับซ่อมสินค้า เพื่อสร้างความสะดวกสบายให้แก่ลูกค้าผ่านช่องทางจัดจำหน่ายเช่น ร้าน
    i-mobile และแฟรนไชส์ เป็นต้น

ข้อได้เปรียบของบริษัทในสายธุรกิจโทรศัพท์เคลื่อนที่

-   บริษัทมีการจำหน่ายโทรศัพท์เคลื่อนที่ภายใต้ชื่อ i-mobile
    ซึ่งเป็นเครื่องหมายการค้าของบริษัท และในปี 2549
    บริษัทมียอดจัดจำหน่ายโทรศัพท์เคลื่อนที่ภายใต้ชื่อ i-mobile เป็นอันดับที่ 2 ของประเทศ

-   บริษัทเป็นผู้แทนจำหน่ายโทรศัพท์เคลื่อนที่ให้กับบริษัทผู้ผลิตโทรศัพท์เคลื่อนที่ชั้นนำ ได้แก่
    Nokia, Panasonic, Motorola, Sony Ericsson และ Samsung

-   บริษัทเป็นผู้แทนจำหน่ายโทรศัพท์เคลื่อนที่
    ให้แก่ผู้ให้บริการระบบโทรศัพท์เคลื่อนที่ทุกรายในประเทศ

-   บริษัทมีตัวแทนจำหน่ายมากกว่า 550 ราย กระจายอยู่ทั่วประเทศ

-   บริษัทมีร้าน i-mobile ตู้จำหน่ายโทรศัพท์เคลื่อนที่ที่สามารถพับเก็บได้ (Kiosk)
    และเคาน์เตอร์ขายใน Modern Trade มากกว่า 377 ร้านค้า กระจายอยู่ทั่วประเทศ

-   บริษัทมีประสบการณ์ในการพัฒนาข้อมูล ข่าวสาร
    และสาระความบันเทิงและรวมทั้งการให้บริการ ข้อมูล ข่าวสาร
    และสาระความบันเทิงผ่านโทรศัพท์เคลื่อนที่ทั้งในลักษณะการสื่อสารทางเดียวและการสื่อสารที่สามารถโต้ตอบกันได้
    (Interactive) ซึ่งสามารถนำเอา Contents ต่างๆ
    เข้าไปไว้ในโทรศัพท์เคลื่อนที่ตามความเหมาะสมของเครื่อง
    และความต้องการของผู้บริโภคแต่ละกลุ่มในรูปแบบของ i-Link

-   ร้าน i-mobile by SAMART ที่กระจายอยู่ทั่วประเทศ
    เป็นศูนย์บริการและจำหน่ายอุปกรณ์สื่อสารและอุปกรณ์ IT ที่ทันสมัย
    และเป็นศูนย์บริการหลังการขายที่ครอบคลุมถึงบริการมัลติมีเดียที่ตอบรับกับความต้องการของผู้บริโภค

-   การให้บริการที่รวดเร็ว ประกอบกับมีการรับประกันคุณภาพของสินค้า
    และมีการให้บริการหลังการขาย ผ่านศูนย์บริการที่กระจายอยู่ทั่วประเทศ

4. สภาวะการแข่งขันโดยรวมของธุรกิจ

  ใน 2 –3 ปีที่ผ่านมา มีการแข่งขันในตลาดโทรศัพท์เคลื่อนที่ในระดับสูง ทั้งจาก Mobile
  Handset Vendor ที่เป็น Brand หลักเช่น Nokia, Samsung, Motorola, Sony
  Ericsson และ Brand ระดับกลางและเล็กที่เข้ามาทำการตลาดในประเทศ รวมถึง
  Distributor และ Reseller ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง
  (House Brand) อย่างไรก็ดี ในปี 2549 ทีผ่านมาพบว่า Brand ระดับกลางและเล็ก รวมถึง
  House Brand ของ Distributor และ Reseller รายต่างๆ
  ส่วนใหญ่ได้หยุดทำการตลาดไปแล้ว เนื่องจากไม่มีช่องว่างทางตลาดที่ใหญ่พอ ยังคงมี Brand
  ที่ประสบความสำเร็จและทำการตลาดอยู่เพียงไม่กี่ Brand และ i-mobile เป็น Brand
  หนึ่งที่ประสบความสำเร็จในการทำตลาดอย่างต่อเนื่อง

  สำหรับส่วนแบ่งทางการตลาดในแง่ของ การเป็น Distributor นั้น
  ในปีบริษัทมีส่วนแบ่งคิดเป็นร้อยละ 27 ในเชิงของปริมาณโทรศัพท์เคลื่อนที่ที่จำหน่าย
  เติบโตขึ้นอย่างต่อเนื่องจากปี 2548 ที่มีส่วนแบ่งทางการตลาดคิดเป็นร้อยละ 21
  และมีส่วนแบ่งทางการตลาดสำหรับตราสินค้า i-mobile คิดเป็นร้อยละ 23
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้าง Brand i-mobile จนมียอดจัดจำหน่ายเป็นอันดับที่ 2
  ของประเทศ

  นอกจากนี้บริษัทได้จัดจำหน่ายโทรศัพท์เคลื่อนที่ร่วมกับการให้บริการข้อมูล ข่าวสาร
  และสาระความบันเทิง (Contents) ในลักษณะของบริการเสริมพิเศษ i-Link
  ซึ่งเป็นส่วนเสริมให้คุณลักษณะแบบใหม่ๆ ของตัวเครื่อง เช่น J2ME, MP3 Player,
  กล้องถ่ายภาพความละเอียดสูง มีการใช้งานจริงร่วมกับ Application ต่างๆ ที่ทาง
  บริษัทได้คิดค้นขึ้น เพื่อตอบสนองความต้องการของผู้บริโภค
  ประกอบกับการที่บริษัทมีบริษัทย่อยเป็นผู้ผลิตและพัฒนา Contents
  ที่สามารถช่วยสนับสนุนการประกอบธุรกิจของบริษัทได้เป็นอย่างดี
  ซึ่งเป็นจุดแข็งของบริษัทเมื่อเปรียบเทียบผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับบริษัทได้แก่บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน), บริษัท เจมาร์ท จำกัด (มหาชน), บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

5. แนวโน้มอุตสาหกรรม

  ตารางแสดงจำนวนผู้ใช้บริการสื่อสารผ่านโทรศัพท์ประเภทต่างๆ

(หน่วย: 000 เลขหมาย)

  ------------------- --------- -------- --------- -------- --------- --------
  บริการ               ปี 2547             ปี 2548             ปี 2549    

                      เลขหมาย   ร้อยละ*   เลขหมาย   ร้อยละ*   เลขหมาย   ร้อยละ*

  ผู้ใช้โทรศัพท์เคลื่อนที่     26,181    20.1     29,600    13.1     35,000    18.2

  จำนวนประชากร        61.97     0.03     62.42     0.72     62.38     -0.07
  (ล้านคน)***                                                          

  Penetration rate    42.25              47.42              56.10     
  (ร้อยละ)                                                             
  ------------------- --------- -------- --------- -------- --------- --------

หมายเหตุ : * % คืออัตราการเปลี่ยนแปลงเมื่อเทียบกับระยะเดียวกันของปีก่อน

** ที่มา: ศูนย์วิจัยกสิกรไทย

*** ที่มา: สำนักงานสถิติแห่งชาติ

  จากตารางจะเห็นได้ว่าจำนวนผู้ใช้บริการโทรศัพท์เคลื่อนที่มีแนวโน้มเพิ่มสูงอย่างต่อเนื่องทุกปี
  โดยในปี 2547 และ 2548 มีอัตราการเติบโตเพิ่มสูงขึ้นจากปีก่อนร้อยละ 20.1 และ 13.1
  ตามลำดับ และในปี 2549
  ที่ผ่านมาแนวโน้มของอุตสาหกรรมยังคงโตขึ้นอย่างต่อเนื่องโดยมีอัตราการเติบโตจากปีก่อนร้อยละ
  18.2 เห็นได้ว่าตลาดโทรศัพท์เคลื่อนที่ของผู้ใช้บริการใหม่ (New Subscriber Market)
  มีการเติบโตอย่างต่อเนื่อง ขณะที่ Penetration rate ของผู้ใช้บริการโทรศัพท์เคลื่อนที่ในปี
  2549 คิดเป็นร้อยละ 56.1

  ในปี 2549 ที่ผ่านมาผู้ให้บริการโทรศัพท์เคลื่อนที่ (Operator)
  ได้จัดกิจกรรมส่งเสริมการตลาดอย่างต่อเนื่อง เพื่อเพิ่มยอดผู้ใช้บริการ
  การขยายเครือข่ายการให้บริการครอบคลุมในหลายๆ พื้นที่ของประเทศให้มากขึ้น
  เพื่อเข้าถึงผู้ใช้บริการกลุ่มใหม่ๆประกอบกับราคาโทรศัพท์เคลื่อนที่มีราคาลดลงอย่างมาก
  จึงทำให้ผู้บริโภคตัดสินใจซื้อได้ง่ายขึ้น
  ขณะเดียวกันราคาที่ลดลงได้ก่อให้เกิดการขยายตัวของการใช้โทรศัพท์เคลื่อนที่ในกลุ่มผู้มีรายได้น้อยถึงปานกลางอันเป็นกลุ่มคนกลุ่มใหญ่ที่สุดของประเทศ
  นอกจากนั้นในช่วงต้นปี 2550 บริษัท กสท โทรคมนาคม
  จะมีการเปิดตัวระบบการให้บริการโทรศัพท์เคลื่อนที่ในระบบ 3G ผ่านโครงข่าย CDMA 1x
  EV-DO สามารถให้บริการได้ด้วยความเร็ว 2 Mbps
  ซึ่งจะเป็นการกระตุ้นให้เกิดการขยายตัวของตลาดได้อย่างต่อเนื่อง
  รวมถึงแผนของผู้ให้บริการโทรศัพท์รายอื่นๆในการลงทุนเพื่อให้บริการในเครือข่ายในยุคที่ 3
  (3G) ซึ่งจะกระตุ้นให้ผู้ใช้บริการโทรศัพท์เคลื่อนที่เปลี่ยนเครื่องเพื่อรองรับการใช้งานใหม่ๆเช่น
  การสนทนาแบบเห็นภาพของคู่สนทนา (Video Call), สามารถรับชมวีดีโอและเพลงแบบ Real
  time (Real time audio & video streaming)
  และการประชุมทางไกลผ่านโทรศัพท์เคลื่อนที่ เป็นต้น

  การเติบโตของตลาด Replacement

  ผู้ให้บริการโทรศัพท์เคลื่อนที่ (Operator)
  ได้เร่งพัฒนาศักยภาพของโครงข่ายให้รองรับเทคโนโลยี
  และคุณสมบัติและรูปลักษณ์ของโทรศัพท์เคลื่อนที่รุ่นใหม่ๆเช่น สามารถรับส่งภาพ
  ถ่ายรูปความละเอียดสูงได้ ฟังเพลงและวิทยุ เล่นและบันทึกวีดีโอได้
  ขนาดหน่วยความจำระดับกิกกะไบต์ (GB) รวมถึงความสามารถอื่นๆ
  จึงทำผู้บริโภคเกิดความต้องการที่จะเปลี่ยนโทรศัพท์เคลื่อนที่เครื่องใหม่เพื่อให้ทันสมัย
  และสามารถใช้งานได้มากกว่าการเป็นเพียงโทรศัพท์ที่รับสายเข้า-โทรออกเท่านั้น
  ซึ่งบริษัทคาดว่าการพัฒนาศักยภาพโครงข่ายของผู้ให้บริการและเทคโนโลยีของโทรศัพท์เคลื่อนที่
  รวมทั้งราคาของเครื่องโทรศัพท์เคลื่อนที่ที่ถูกลงจะทำให้ตลาดการจำหน่ายโทรศัพท์เคลื่อนที่เพื่อทดแทน
  (Replacement Market)
  มีอัตราการเติบโตสูงกว่าเมื่อเปรียบเทียบกับตลาดการจำหน่ายโทรศัพท์เคลื่อนที่ของผู้ใช้บริการใหม่
  (New Subscriber Market) ดังนั้น Replacement Market
  จึงเป็นตลาดที่น่าสนใจต่อการลงทุนของบริษัท

  ปัจจัยที่ส่งผลให้มีการเติบโตในตลาด Replacement ได้แก่

-   ศักยภาพของโทรศัพท์เคลื่อนที่ที่สูงขึ้นเช่น ถ่ายรูปได้ที่ความละเอียดสูง เล่นและบันทึกวีดีโอ
    ฟังเพลงและวิทยุ และเป็น Organizer ได้เป็นต้น ประกอบกับราคาที่ต่ำลง

-   ศักยภาพของโครงข่ายของผู้ให้บริการโทรศัพท์เคลื่อนที่ที่สามารถรองรับการใช้งานประเภทต่างๆ
    ได้มากขึ้นเช่น การ Download เพลง (Full song download),
    การฟังรายการวิทยุและร่วมเล่นเกมหรือสนทนากับดีเจผ่านโทรศัพท์เคลื่อนที่ (Virtual
    radio), Online Interactive Game เป็นต้น

-   ทัศนคติของผู้บริโภคที่มีต่อโทรศัพท์เคลื่อนที่ที่เปลี่ยนจากการเป็นอุปกรณ์สื่อสารกลายเป็นเครื่องประดับ
    (Fashion)
    อีกประเภทหนึ่งซึ่งทำให้ผู้บริโภคบางกลุ่มมีระยะเวลาในการเปลี่ยนโทรศัพท์เร็วขึ้น

-   ข้อจำกัดของแบตเตอรี่ของโทรศัพท์เคลื่อนที่รุ่นเก่าที่มีอายุการใช้งานที่สั้นและราคาค่อนข้างสูงเป็นเหตุผลหนึ่งทำให้ผู้บริโภคอาจจะพิจารณาเปลี่ยนโทรศัพท์เคลื่อนที่รุ่นใหม่แทน

  หน่วย : เครื่อง

[] ที่มา : บริษัท GfK Marketing Services (Thailand) Ltd.
และประมาณการข้อมูลของบริษัท

สายธุรกิจมัลติมีเดีย (Multimedia Business)

1. ลักษณะผลิตภัณฑ์หรือบริการ

 ลักษณะของผลิตภัณฑ์และบริการแบ่งเป็น 2 ประเภท ดังนี้

 การให้บริการข้อมูล ข่าวสาร และสาระความบันเทิงผ่านสื่อต่างๆ

 การดำเนินธุรกิจให้บริการข้อมูล ข่าวสารและสาระความบันเทิงที่สามารถสื่อสารกับผู้บริโภคได้ในรูปแบบ เฉพาะตัวด้วยการสื่อสาร 2 ทาง (Interactive Multi-Devices Medium) ผ่านเทคโนโลยีมีสายและไร้สาย (Wire line and Wireless) ที่ครบถ้วนสมบูรณ์แบบ ซึ่งดำเนินการโดยบริษัท สามารถ มัลติ มีเดีย จำกัด โดยให้บริการข้อมูลด้วยเสียง (Audiotex) ผ่านโครงข่ายโทรศัพท์ ของ บมจ. ทศท คอร์ปอเรชั่น (“ทศท“) โดยได้ทำสัญญาร่วมดำเนินการให้บริการข้อมูลด้วยเสียง ทางโทรศัพท์กับ ทศท เป็นระยะเวลา 15 ปี สิ้นสุดปลายปี 2557 ประกอบกับมีการให้บริการข้อมูล ข่าวสาร และสาระความบันเทิงครอบคลุมการให้บริการในรูปแบบ Voice และNon-Voice ครอบคลุมการให้บริการในรูปแบบข้อมูล ข้อความ ภาพวีดีโอ และโปรแกรมต่างๆผ่านทางระบบโทรศัพท์พื้นฐานและโทรศัพท์เคลื่อนที่ทุกระบบที่ให้บริการอยู่ภายในประเทศขณะนี้ โดยบริษัทได้รับส่วนแบ่งรายได้จากผู้ให้บริการในระบบโทรศัพท์พื้นฐานในอัตราร้อยละ 60 และผู้ให้บริการระบบโทรศัพท์เคลื่อนที่ในอัตราร้อยละ 50

บริษัท สามารถ มัลติ มีเดีย จำกัด ยังเป็นผู้คิดค้นและพัฒนาข้อมูล และสาระความบันเทิงต่างๆ
(Content Provider) เพื่อจำหน่ายให้แก่บริษัทในกลุ่มและลูกค้าทั่วไป
นอกจากนั้นแล้วยังให้บริการสาระความบันเทิงผ่านโทรศัพท์เคลื่อนที่ เช่น การดาวน์โหลด ริงโทน
โลโก้ เพลง การรายงานสภาพจราจร การรายงานผลกีฬาทั้งในรูปแบบเสียง ข้อความ และภาพ
เป็นต้น นอกเหนือจากการใช้จากสื่อต่างๆที่กล่าวมาแล้วผู้ใช้บริการยังสามารถที่จะใช้บริการ
ดังกล่าวได้ภายในร้าน i-mobile by SAMART นอกจากการเป็นผู้คิดค้นและพัฒนาข้อมูล ข่าวสาร
และสาระความบันเทิงต่างๆ ด้วยตัวเองแล้ว บริษัทยังมีการลงทุนในบริษัท เทค อะ ลุค จำกัด
ซึ่งประกอบธุรกิจประเภทสื่อ
โดยมีวัตถุประสงค์ที่ต้องการให้เป็นสื่อในการโฆษณาประชาสัมพันธ์ให้กับบริษัทในกลุ่มบริษัท สามารถ
ไอ-โมบาย จำกัด (มหาชน) และลูกค้าทั่วไป

บริษัทให้บริการข้อมูล ข่าวสาร และสาระความบันเทิงที่ทันสมัย
ตอบสนองต่อความต้องการในการใช้ชีวิตประจำวันของคนรุ่นใหม่ในรูปแบบของเสียง (Voice) จาก
BUG 1113, BUG 1900 และการให้บริการในรูปแบบข้อความ เสียง และภาพ (Non-Voice)
หรือ Multimedia จาก BUG2Mobile โดยนำเสนอบริการข้อมูล ข่าวสาร
และสาระความบันเทิงผ่านช่องทางการสื่อสารที่หลากหลาย ผ่านอุปกรณ์สื่อสารหลายช่องทาง
(Multi-Devices) ดังนี้

1.1) การให้บริการข้อมูล ข่าวสาร และสาระความบันเทิงในรูปแบบเสียง (Voice)

BUG 1900 วาไรตี้บันเทิงทางโทรศัพท์ 

  หนึ่งในบริการข้อมูล ข่าวสาร และสาระความบันเทิงในรูปแบบเสียงจาก บริษัท สามารถ มัลติ
  มีเดีย จำกัด บริการดังกล่าวเป็นบริการข้อมูลเสียงทางโทรศัพท์ (Audiotex) ด้วยระบบ IVR
  (Interactive Voice Response) ผ่านโครงข่ายของ ทศท ซึ่งบริษัท สามารถ มัลติ มีเดีย
  จำกัดได้เข้าทำสัญญาร่วมดำเนินการให้บริการข้อมูลด้วยเสียงทางโทรศัพท์ (Audiotex) กับ
  ทศท เมื่อวันที่ 29 กันยายน 2542 (รวมทั้งที่มีการแก้ไขเพิ่มเติม)
  โดยมีระยะเวลาการดำเนินการตามสัญญาเป็นระยะเวลา 15 ปี (ปี 2542 ถึง 2557)
  (ศึกษารายละเอียดเพิ่มเติมเกี่ยวกับสาระสำคัญของสัญญาร่วมดำเนินการฯ ดังกล่าว ระหว่าง
  บริษัท สามารถ มัลติ มีเดีย จำกัด กับ ทศท ได้ในเอกสารแนบ 4:
  สรุปสาระสำคัญสัญญาที่เกี่ยวข้อง) ทั้งนี้ โดยรูปแบบการให้บริการด้วยเสียงทางโทรศัพท์
  (Audiotex) เป็นการให้บริการรับฟังข้อมูล ข่าวสาร
  และสาระความบันเทิงผ่านทางโทรศัพท์ตามกลุ่มเลขหมาย ดังนี้

  1900-1900-00 ถึง 1900-1900-99

  1900-1901-00 ถึง 1900-1901-99

  1900-111-000 ถึง 1900-111-699

  BUG 1900 นี้รองรับการใช้บริการได้ทั้งจากโทรศัพท์พื้นฐาน
  และโทรศัพท์เคลื่อนที่ทุกระบบเพียงกดหมายเลข 1900 ตามด้วยเลข 4
  หลักของบริษัทผู้ให้บริการและเลขรหัสรายการอีก 2 หลัก
  บริการจะเริ่มต้นด้วยการรับฟังคำแนะนำในการใช้บริการแล้วจึงเริ่มการรับฟังสาระความบันเทิงต่างๆได้ตามที่ต้องการ
  ซึ่งรูปแบบข้อมูลสาระบันเทิงที่ให้บริการในช่วงแรก ได้แก่ ข้อมูล สาระ ความรู้
  และความบันเทิงต่างๆ เช่น ข้อมูลการวิเคราะห์หุ้น สายด่วนผู้บริโภคกับ อย.
  การพยากรณ์ดวงชะตาชีวิตกับโหรพยากรณ์ชื่อดัง จัดอันดับหนังและเพลงฮิตติดชาร์ท
  เล่นเกมส์ชิงรางวัลคู่สำคัญของกีฬาโปรด

  BUG 1900 วาไรตี้บันเทิงทางโทรศัพท์ นำเสนอรูปแบบการให้บริการ 1900 ใหม่
  โดยแบ่งประเภทกลุ่มข้อมูลสาระความบันเทิงได้แก่ Chat, Entertainment, Horoscope,
  Consultancy, Information และ Sport นำเสนอการให้บริการสื่อสารข้อมูล ข่าวสาร
  และสาระความบันเทิง จำนวนมากกว่า 250 รายการทางโทรศัพท์
  ซึ่งเป็นการให้บริการข้อมูลทั้งในส่วนที่บริษัทผลิตขึ้นเอง
  รวมทั้งข้อมูลที่ได้ร่วมกับผู้ให้บริการข้อมูลจัดเตรียมข้อมูลขึ้น หรือที่ได้ร่วมกับสื่อโทรทัศน์ วิทยุ
  และสิ่งพิมพ์ต่างๆ ให้บริการรับฟังข้อมูลในรูปของเสียง
  และนอกจากนี้ยังมีบริการขอรับข้อมูลเป็นเอกสาร
  หรือส่งข้อมูลผ่านทางเครื่องโทรสารในระบบอัตโนมัติ (Fax on Demand)
  หรือข้อมูลในรูปแบบของ Multimedia อื่นๆ โดยมีขีดความสามารถในการรับลูกค้าได้สูง 720
  คู่สายในเวลาเดียวกัน

  อัตราค่าบริการในปัจจุบัน

  ------------------------------------ ----------------------------------
  การบริการ                             ค่าบริการ

  เกมส์                                 6 บาทต่อครั้ง

  ข้อมูลข่าวสาร                           9 บาทต่อนาที

  ดาว์นโหลด                             15 บาทต่อนาที

  จัดอันดับ (Voting)                      3 – 9 บาทต่อครั้ง

  บันเทิง (Entertainment)                9 – 15 บาทต่อนาที

  ให้คำปรึกษา                            9 - 15 บาทต่อนาที

  บริการสาธารณะประโยชน์ทั่วไป              3 บาทต่อนาที

  บริการด้านสังคมและสุขภาพชีวิต              3 บาทต่อนาที
  ------------------------------------ ----------------------------------

-   BUG 1113 บริการข้อมูลและอำนวยความสะดวกทางโทรศัพท์

  การบริการข้อมูลในลักษณะผู้ช่วยเหลือส่วนบุคคลโดยการให้บริการด้านข้อมูลโดยพนักงานรับสาย
  (Live Agent) ที่อำนวยความสะดวกต่อการดำเนินชีวิตประจำวันของคนเมืองในปัจจุบัน
  ภายใต้ชื่อบริการ BUG 1113 โดยบริการ BUG 1113
  มีศูนย์บริการข้อมูลทางโทรศัพท์ที่ให้บริการข้อมูลในเชิงลึกที่ละเอียด ทันสมัย
  พร้อมคำแนะนำที่เป็นประโยชน์ตลอด 24 ชั่วโมง
  โดยมีพนักงานและหน่วยงานสนับสนุนในการเก็บรวบรวมข้อมูลเพื่อสร้างฐานข้อมูลขนาดใหญ่ครอบคลุมบริการหลากหลาย
  อาทิ ข้อมูล รายนามผู้ใช้โทรศัพท์ ข้อมูลร้านอาหาร ภาพยนตร์ โรงแรม สถานที่ท่องเที่ยว
  สภาพอากาศ เป็นต้น นอกจากนี้ยังจัดให้บริการดาวน์โหลดริงโทน บริการส่งข้อความสั้นภาษาไทย
  (SMS) และบริการส่งคูปองส่วนลดให้แก่ผู้ใช้บริการโทรศัพท์ด้วย นอกจากนี้แล้ว BUG 1113
  ยังมีการให้บริการในภาษาอังกฤษ ด้วยเบอร์ 1110 เพื่อให้บริการแก่ชาวต่างประเทศ

  อัตราค่าบริการ BUG 1113 ในปัจจุบัน

  -----------------------------------------------------------------------
  การบริการ                            ค่าบริการ
  ----------------------------------- -----------------------------------
  ข้อมูลและข่าวสาร                       6 บาทต่อนาที

  โอนสาย                              6 บาทต่อนาที

  แฟกซ์ (Fax)                          6 บาทต่อนาที + 12 บาทต่อครั้ง

  ส่งข้อความภาษาไทย                     6 บาทต่อนาที + 3 บาทต่อครั้ง

  ดาวน์โหลดริงโทน                       6 บาทต่อนาที + 20-25 บาทต่อครั้ง

  ดาวน์โหลดรูปภาพ                       6 บาทต่อนาที + 20 บาทต่อครั้ง

  ดาวน์โหลดคูปองส่วนลด                   6 บาทต่อนาที + 10 บาทต่อครั้ง
  -----------------------------------------------------------------------

  1.2) การให้บริการข้อมูล ข่าวสาร และสาระความบันเทิงในรูปแบบข้อความ เสียงและภาพ
  (Non-Voice)

BUG2MOBILE บริการข้อมูลสาระบันเทิงสู่โทรศัพท์มือถือ ในรูปแบบ NON VOICE
เพื่อให้โทรศัพท์มือถือสมบูรณ์แบบยิ่งขึ้น บริษัท สามารถ มัลติ มีเดีย จำกัด ให้บริการข้อมูลข่าวสาร
ความบันเทิง ทั้งภาพ และเสียง ผ่านสื่อต่างๆ ที่ทันสมัย เช่น การให้บริการข้อมูลอัตโนมัติระบบ
Audiotext, ศูนย์บริการข้อมูลทางโทรศัพท์ตลอด 24 ชั่วโมง, และการใช้สื่อ NON VOICE และ
มัลติมีเดียทุกประเภท ไม่ว่าจะเป็น SMS, MMS, WAP Site เป็นต้น
โดยมีอัตราค่าบริการเริ่มต้นตั้งแต่ 3 บาทจนถึง 100 บาทตามอัตราที่บริษัทกำหนด

 2. การจัดหาผลิตภัณฑ์หรือบริการ

  ข้อมูล ข่าวสาร และสาระความบันเทิงต่างๆ (Contents)
  ที่บริษัทนำเสนอร่วมไปกับการขายโทรศัพท์เคลื่อนที่นั้นเป็นการสั่งซื้อมาจากบริษัท สามารถ มัลติ
  มีเดีย จำกัด ซึ่งเป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ

 เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ มัลติ มีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ อาชีพ และรูปแบบวิถีชีวิตที่แตกต่างกันออกไป เพื่อให้การนำเสนอบริการตรงกับความต้องการของผู้ใช้บริการมากที่สุด บริษัท สามารถ มัลติ มีเดีย จำกัด จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย มีความหลากหลาย อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ ในอัตราที่แล้วแต่จะตกลงกัน โดยในปัจจุบันบริษัท สามารถ มัลติ มีเดีย จำกัด มีการจัดหาข้อมูลโดยทีมงานของบริษัทเองในส่วนที่รวบรวมจัดเก็บเอง และจากผู้ให้บริการภายนอกที่มีความชำนาญเฉพาะด้าน ตลอดจนรวบรวมข้อมูลจากพันธมิตรทางธุรกิจต่างๆ ทั้งนี้ เนื้อหาข้อมูล ข่าวสาร และสาระความบันเทิงต่างๆ แบ่งออกเป็น 6 กลุ่มหลัก ดังนี้

1. Sport ให้บริการข้อมูลเชิงลึกเกี่ยวกับกีฬา เช่น ตารางการแข่งขัน ผลการแข่งขัน แต้มต่อ
สนามแข่งขัน ร้านขายอุปกรณ์กีฬา ข่าวสารเกี่ยวกับแวดวงกีฬา เป็นต้น

2. Game ให้บริการเกมส์โดยผ่านบริการข้อมูลด้วยเสียง (Audiotex) เช่น 1900 เกมส์
ดาวน์โหลดเกมส์อินเตอร์แอคทีฟ และเกมส์ออนไลน์ผ่านโทรศัพท์เคลื่อนที่ ซึ่งมีทั้งเกมส์ที่บริษัท
สามารถ มัลติ มีเดีย จำกัด
เป็นผู้พัฒนาเองและพันธมิตรที่เชี่ยวชาญทางด้านเกมส์ทั้งในและต่างประเทศ

3. Entertainment เป็นกลุ่มที่ให้บริการข้อมูลเชิงลึกทางด้านบันเทิงเช่น เพลง วีดีโอ ภาพยนตร์
และ Mobile Fashion เช่น Ring Tone, Logo, Picture Message, Screen Saver
และข้อมูลบันเทิงยามค่ำคืน เช่นผับ บาร์ คาราโอเกะ เป็นต้น

4. Lifestyle ให้บริการข้อมูลในเชิงลึกเกี่ยวกับชีวิตประจำวันเช่น ร้านอาหาร โรงแรม
บริษัททัวร์ แพ็คเกจทัวร์ ช้อปปิ้ง ส่วนลดร้านค้า Massage & Spa เป็นต้น

5. News & Information เป็นกลุ่มที่ให้บริการข้อมูลเกี่ยวกับหมายเลขโทรศัพท์พื้นฐานและข้อมูล
ข่าวสารต่างๆ ที่เป็นประโยชน์ต่อสาธารณชน ได้แก่ ข้อมูลหุ้น ข้อมูลสายการบินและตารางการบิน
รายงานอากาศ รายงานจราจร อัตราดอกเบี้ย อัตราแลกเปลี่ยน
ราคาทองคำและข้อมูลเกี่ยวกับการติดต่อหน่วยงานราชการต่างๆ ข้อมูลสถานทูต
ข้อมูลสถานที่ท่องเที่ยว เป็นต้น

6.  Consultancy ให้บริการข้อมูลทางด้านการให้คำปรึกษา
    คำแนะนำโดยผู้เชี่ยวชาญเฉพาะด้านโดยบริการ 1900 เช่นบริการทางด้านการแพทย์ จิตวิทยา
    การดูแลเกี่ยวกับความสวยงาม เพศศึกษา
    และโหราศาสตร์จากโหรที่มีชื่อเสียงที่สุดในประเทศไทย

ข้อมูลข้างต้นมีการจัดเก็บรวบรวมทั้งในรูปแบบของตัวอักษร ภาพนิ่ง ภาพเคลื่อนไหว เพื่อรองรับกับช่องทางการจัดจำหน่ายและเทคโนโลยีที่เปลี่ยนแปลงไปในอนาคตด้วย

3. การตลาด

1) การตลาดและช่องทางการจัดจำหน่าย

  จากการวางตำแหน่งทางการตลาดของบริษัท สามารถ มัลติ มีเดีย จำกัด
  ที่เน้นช่องทางการนำข้อมูล ข่าวสาร และสาระความบันเทิงสู่กลุ่มลูกค้าที่เป็นสื่อ 2 ทาง
  (Interactive Media)
  โดยผ่านช่องทางสื่อโทรคมนาคมที่หลากหลายไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

1. ช่องทางบริการข้อมูลด้วยเสียงโทรศัพท์ (Audiotex) ภายใต้แบรนด์ BUG 1900

2. ช่องทาง Live Agent ภายใต้แบรนด์ BUG 1113

3. ช่องทาง Mobile Multimedia ภายใต้แบรนด์ BUG2Mobile

  4. ช่องทางมือถือ i-mobile ภายใต้แบรนด์ i-Link

 2) กลุ่มลูกค้าเป้าหมาย

  กลุ่มลูกค้าเป้าหมายในสายธุรกิจข้อมูลข่าวสารและสาระความบันเทิง

+-------------+--------------------------------------------------------+
| แบรนด์       | กลุ่มเป้าหมาย                                             |
+=============+========================================================+
| BUG 1113    | กลุ่มคนทำงาน อายุ 21 - 40 ปี อาศัยอยู่ในกรุงเทพฯ ปริมณฑล        |
|             | และเมืองใหญ่                                             |
+-------------+--------------------------------------------------------+
| BUG 1900    | กลุ่มเป้าหมายหลัก : กลุ่มวัยรุ่นอายุ 15 - 21 ปี อาศัยอยู่ในกรุงเทพฯ   |
|             | และเมืองใหญ่                                             |
|             |                                                        |
|             | กลุ่มเป้าหมายรอง : กลุ่มวัยรุ่นชายอายุ 15 - 35 ปี                |
|             | อาศัยอยู่ในกรุงเทพฯ                                        |
|             |                                                        |
|             | และเมืองใหญ่ ชอบกีฬาเป็นพิเศษ                               |
+-------------+--------------------------------------------------------+
| BUG2Mobile  | กลุ่มคนทำงานอายุ 25 - 35 ปี อาศัยอยู่ในกรุงเทพฯ และเมืองใหญ่     |
|             | เป็นกลุ่มคน รุ่นใหม่ชอบความทันสมัย และสนใจในเทคโนโลยี           |
+-------------+--------------------------------------------------------+

  กลยุทธ์การตลาด

1. นำเสนอพัฒนาการในการให้บริการด้วยเทคโนโลยีที่นำสมัยและง่ายต่อการใช้งาน

2. นำเสนอเนื้อหาสาระข้อมูลใหม่ และทันสมัย
เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

3. พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง และมีความเชี่ยวชาญในข้อมูล
เฉพาะด้าน เพื่อสร้างความแตกต่างให้กับบริการข้อมูลประเภทต่างๆ

4. ประสานงานกิจกรรมทางการตลาดอย่างใกล้ชิดกับโทรศัพท์มือถือ i-mobile
โดยการพัฒนาการใช้งานให้ผู้บริโภคสามารถเข้าถึงข้อมูล Multimedia
ได้ง่ายและสะดวกที่สุดผ่านบริการ i-Link

4. สภาวะการแข่งขันโดยรวมของธุรกิจ

 1) กลุ่มธุรกิจบริการข้อมูลด้วยเสียงโทรศัพท์ (Audiotex)

 ปัจจุบันผู้ประกอบธุรกิจด้านการให้บริการข้อมูลด้วยเสียง (Audiotex) ในประเทศไทย มีจำนวน ทั้งสิ้น 13 บริษัท ซึ่งในกลุ่มธุรกิจนี้ บริษัท สามารถ มัลติ มีเดีย จำกัด เป็นผู้นำในตลาดมีส่วนแบ่งการตลาดสูงสุดเป็นประมาณร้อยละ 60 ของมูลค่าตลาดโดยรวม นอกจากนี้ บริษัท สามารถ มัลติ มีเดีย จำกัด ยังเป็นผู้ให้บริการข้อมูลด้วยเสียง (Audiotex) รายเดียวที่ให้ความสำคัญในการสร้างตราสินค้า มีนำเสนอรูปแบบการให้บริการที่แตกต่าง ซึ่งสามารถสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง (Audiotex) รายอื่นๆ จากการวางตำแหน่งทางการตลาดของบริษัท สามารถ มัลติ มีเดีย จำกัด ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลายและเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

 ตารางผู้ให้บริการข้อมูลด้วยเสียง (Audiotex) รายใหญ่ 5 รายแรก

+--------------------------------------+------------+-----------------+
| บริษัท                                 | หมายเลข    | จำนวนคู่สาย       |
|                                      |            | (Ports)         |
+--------------------------------------+------------+-----------------+
| 1. บริษัท สามารถ มัลติ มีเดีย จำกัด         | 19         | 720             |
|                                      | 00-1900-xx |                 |
|                                      |            |                 |
|                                      | 19         |                 |
|                                      | 00-1901-xx |                 |
|                                      | 19         |                 |
|                                      | 00-111-xxx |                 |
+--------------------------------------+------------+-----------------+
| 2. บริษัท ไทยออดิโอเท็กซ์ เซอร์วิส จำกัด     | 19         | 150             |
|                                      | 00-333-xxx |                 |
+--------------------------------------+------------+-----------------+
| 3. บริษัท ไทยเทเลวอยซ์ จำกัด             | 19         | 150             |
|                                      | 00-555-xxx |                 |
+--------------------------------------+------------+-----------------+
| 4. บริษัท อินโฟเทล คอมมิวนิเคชั่น จำกัด      | 19         | 120             |
|                                      | 00-999-xxx |                 |
+--------------------------------------+------------+-----------------+
| 5. บริษัท 108 1900 ออดิโอเท็กซ์ จำกัด      | 19         | 120             |
|                                      | 00-444-2xx |                 |
+--------------------------------------+------------+-----------------+

  ที่มา : ประมาณการโดยบริษัท สามารถ มัลติ มีเดีย จำกัด

 2) กลุ่มธุรกิจ Live Agent และ Information Call Center มีผู้ให้บริการได้แก่ BUG 1113 ของบริษัท สามารถ มัลติ มีเดีย จำกัด บริการ 1133 ของ ทศท บริการ 1188 ของบริษัท เทเลอินโฟ มีเดีย จำกัด 

 3) กลุ่มธุรกิจการให้บริการข้อมูลรูปแบบข้อความหรือภาพ (Non-Voice Service) ได้แก่ shinee.com siam2you.com และ kapook.com เป็นต้น

5. แนวโน้มอุตสาหกรรม

  แนวโน้มการแข่งขันในปี 2550 คาดว่ายังคงมีการแข่งขันมากขึ้น
  เนื่องจากผู้ให้บริการโครงข่ายโทรศัพท์มือถือ (Operator)
  ได้ให้ความสำคัญกับการทำการตลาดข้อมูลข่าวสาร หรือ content บนมือถือมากขึ้น
  เพื่อชดเชยรายได้ต่อเลขหมายของการใช้โทรศัพท์มือถือที่ลดลง อีกทั้ง Content Provider
  แต่ละรายมีการวางแผนที่จะเพิ่มบริการให้มีความหลากหลายและน่าสนใจในการใช้บริการมากยิ่งขึ้น
  และแนวโน้มของจำนวนผู้ให้บริการที่เพิ่มขึ้น นอกจากนี้แนวโน้มของการให้บริการข้อมูล
  รูปแบบข้อความหรือภาพ (Non-Voice Service) และบริการเสริมสำหรับโทรศัพท์เคลื่อนที่
  เช่น เสียงเรียกเข้า เสียงเพลงรอสาย รูปภาพบนหน้าจอ
  การรับฝากและตอบข้อความสั้นโดยอัตโนมัติ (SMS) รวมทั้งการให้บริการสื่อภาพ (MMS)
  และจดหมายอิเล็กทรอนิกส์ซึ่งเป็นที่ยอมรับและได้รับความนิยมมากขึ้น
  จากจำนวนผู้ใช้โทรศัพท์พื้นฐานและโทรศัพท์เคลื่อนที่ที่มีอัตราการขยายตัวเพิ่มขึ้น
  ทำให้เชื่อว่ามูลค่าการใช้บริการข้อมูลด้วยเสียง (Voice) และ ข้อความและภาพ
  (Non-Voice) จะเพิ่มสูงขึ้น

สายธุรกิจต่างประเทศ (International Business)

1.ลักษณะผลิตภัณฑ์หรือบริการ

  จำหน่ายโทรศัพท์เคลื่อนที่และโทรศัพท์เคลื่อนที่พร้อมการให้บริการข้อมูล
  ข่าวสารและสาระความบันเทิงทั้งในรูปแบบเสียง (Voice) และในรูปแบบข้อความ เสียง
  และภาพ (Non-Voice) รวมทั้งการจำหน่ายอุปกรณ์เสริมและซิมการ์ด ดำเนินการโดยบริษัท
  ไอ-โมบาย อินเตอร์เนชั่นแนล จำกัด และบริษัทในกลุ่มซึ่งจัดตั้งขึ้นในประเทศนั้นๆ
  ที่จัดตั้งแล้วได้แก่ประเทศมาเลเซีย และอินโดนีเซีย

  สายธุรกิจต่างประเทศนี้ เริ่มดำเนินการในปี 2547
  โดยนำรูปแบบการดำเนินธุรกิจที่ประสบความสำเร็จในประเทศไทยซึ่งได้แก่การจำหน่ายโทรศัพท์เคลื่อนที่พร้อมการให้บริการข้อมูล
  สาระความบันเทิงขยายสู่ตลาดต่างประเทศ โดยเริ่มดำเนินธุรกิจโดยอิงจากประเทศที่ Telekom
  Malaysia Berhad ผู้ให้บริการโทรคมนาคมที่ใหญ่ที่สุดในประเทศมาเลเซีย
  และเป็นผู้ถือหุ้นในบริษัทสามารถคอร์ปอเรชั่น จำกัด (มหาชน) มีเครือข่ายการให้บริการ

2.การจัดหาผลิตภัณฑ์หรือบริการ

บริษัท ไอ-โมบาย อินเตอร์เนชั่นแนล จำกัด ได้นำโทรศัพท์เคลื่อนที่ยี่ห้อ i-mobile ที่ประสบความสำเร็จในประเทศไทยมาจัดจำหน่ายในประเทศต่างๆ โดยใช้กลยุทธ์ในการจัดจำหน่ายร่วมกับข้อมูล ข่าวสารและสาระความบันเทิง โดยบริษัทจะได้รับประโยชน์จากการเจรจาต่อรองจำนวนการสั่งซื้อจากผู้ผลิตในระดับภูมิภาค ซึ่งเป็นการบริหารต้นทุนทางธุรกิจได้อย่างมีประสิทธิภาพ และสามารถกำหนดราคาขายให้เป็นที่ดึงดูดใจสำหรับผู้บริโภค สำหรับโทรศัพท์เคลื่อนที่ยี่ห้ออื่นๆ นั้น บริษัทได้รับการแต่งตั้งให้เป็นผู้แทนจำหน่ายแบรนด์หลักต่างๆเช่น Motorola ในระดับภูมิภาค และ Nokia ในประเทศมาเลเซีย เป็นต้น และอยู่ระหว่างการเจรจากับผู้ผลิตโทรศัพท์เคลื่อนที่รายสำคัญต่างๆ เพื่อเป็นตัวแทนจำหน่ายโทรศัพท์เคลื่อนที่ชั้นนำทั้งในระดับภูมิภาคและระดับท้องถิ่น ส่วนการให้บริการข้อมูล ข่าวสารและสาระความบันเทิง ได้มีการนำเอาข้อมูลในประเทศไทยบางส่วน และจัดหาข้อมูลเพิ่มเติมในท้องถิ่นของประเทศต่างๆ และระดับภูมิภาคจากผู้ให้บริการข้อมูลในประเทศนั้นๆ และจัดทำโดยทีมงานของบริษัท 

3.การตลาดและสภาวะการแข่งขันโดยรวมของธุรกิจ

  ตั้งแต่ปี 2547 ที่ผ่านมา บริษัทได้ร่วมมือกับพันธมิตรคือ Telecom Malasia Berhad
  และพันธมิตรอื่นๆ ในการสร้างความรู้จักในตราสินค้าของ i-mobile
  โดยจัดกิจกรรมส่งเสริมการขายต่างๆ ร่วมกับผู้ให้บริการโทรศัพท์เคลื่อนที่ในภูมิภาคนั้นๆเช่น
  การนำเสนอโครงการนำโทรศัพท์เคลื่อนที่เครื่องเก่าแลกซื้อเครื่องใหม่ของ i-mobile
  โดยมีบริการเสริมด้านข้อมูล ข่าวสารและสาระความบันเทิงต่างๆที่น่าสนใจในประเทศมาเลเซีย
  การนำเสนอโครงการโทรศัพท์เคลื่อนที่พร้อมอัตราค่าโทรพิเศษโดยได้รับการสนับสนุนจาก PT
  Excelcomindo Pratama Tbk ผู้นำในการให้บริการโทรศัพท์เคลื่อนที่ในประเทศอินโดนีเซีย
  เป็นต้น

-   ประเทศมาเลเซีย

  ตารางแสดงการเติบโตของตลาดโทรศัพท์เคลื่อนที่ในประเทศมาเลเซีย

  -------------- ------------------- ------------------ ---------------------
  ประเทศ         ปริมาณตลาดปี 2548     ปริมาณตลาดปี 2549    อัตราการเติบโตของตลาด
                 (ล้านเครื่อง)          (ล้านเครื่อง)         (ร้อยละ)

  มาเลเซีย        4.10                4.51               10
  -------------- ------------------- ------------------ ---------------------

ที่มา : ตัวเลขจากการประมาณการของทางบริษัท

  การตลาดและสภาวะการแข่งขันในประเทศมาเลเซียคล้ายกับประเทศไทย
  กล่าวคือมีอัตราการเติบโตของตลาดโทรศัพท์เคลื่อนที่เพื่อทดแทนสูงกว่าตลาดโทรศัพท์เคลื่อนที่ของผู้ใช้บริการใหม่ซึ่งมีการเติบโตแบบชะลอตัว
  อย่างไรก็ดีมีการเปิดให้บริการเครือข่ายในยุคที่ 3 (3G) ตั้งแต่ปี 2548 ที่ผ่านมา
  โดยบริษัทได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ Telekom Malaysia
  Berhad ลงทุนอยู่ทั้งในส่วนของโทรศัพท์เคลื่อนที่ระบบ GSM
  และโทรศัพท์เคลื่อนที่ที่รองรับระบบเครือข่ายในยุคที่ 3 (3G และ 3.5G (HSDPA))
  รวมถึงบริการ Contents ซึ่งได้รับการตอบรับเป็นอย่างดีจากตัวแทนจำหน่ายและผู้บริโภค
  นอกจากนี้บริษัทยังมีแผนในการเปิดช่องทางค้าปลีกร่วมกับ Celcom
  ซึ่งจะมีการจัดจำหน่ายสินค้าและบริการต่างๆในรูปแบบของ one-stop shopping เช่น
  บัตรเติมเงิน การให้บริการรับชำระค่าบริการโทรศัพท์เคลื่อนที่
  การให้บริการจดทะเบียนการใช้บริการโทรศัพท์เคลื่อนที่ จำหน่ายโทรศัพท์เคลื่อนที่ อุปกรณ์ IT
  และอุปกรณ์เสริม รวมถึงการขาย Contents เป็นต้น

-   ประเทศอื่นๆ

  ในปี 2549 ที่ผ่านมาบริษัทได้เข้าไปทำการตลาดในประเทศต่างๆ ในภูมิภาคเช่น อินโดนีเซีย
  เวียดนาม ลาว กัมพูชา และบังคลาเทศ
  โดยได้รับความร่วมมืออย่างดีจากผู้ให้บริการโทรศัพท์เคลื่อนที่ในแต่ละประเทศที่ Telekom
  Malaysia Berhad ลงทุนอยู่
  โดยในแต่ประเทศที่บริษัทได้เข้าไปทำการตลาดนั้นมีการคาดการณ์อัตราการเติบโตของตลาดเครื่องโทรศัพท์เคลื่อนที่ในระดับที่สูงดังตารางต่อไปนี้

  ตารางแสดงการเติบโตของตลาดโทรศัพท์เคลื่อนที่สำหรับประเทศในภูมิภาค

+-------------+------------------+------------------+-----------------+
| ประเทศ      | ปริมาณตลาดปี 2548  | ปริมาณตลาดปี 2549  | อัตราการเติบโต    |
|             | (ล้านเครื่อง)       | (ล้านเครื่อง)       |                 |
|             |                  |                  | ของตลาด (ร้อยละ) |
+-------------+------------------+------------------+-----------------+
| อินโดนีเซีย    | 8.5              | 10.2             | 20              |
+-------------+------------------+------------------+-----------------+
| เวียดนาม     | 3.6              | 5.0              | 39              |
+-------------+------------------+------------------+-----------------+
| ลาว         | 1.0              | 1.3              | 30              |
+-------------+------------------+------------------+-----------------+
| กัมพูชา       | 0.9              | 1.3              | 44              |
+-------------+------------------+------------------+-----------------+
| บังคลาเทศ    | 2.0              | 2.5              | 25              |
+-------------+------------------+------------------+-----------------+

ที่มา : ตัวเลขจากการประมาณการของทางบริษัท

  นอกจากนั้นบริษัทมีแผนในการรุกตลาดต่างประเทศอื่นอีกเพิ่มเติมโดยอิงกับประเทศที่ Telekom
  Malaysia Berhad (TMI) ลงทุนในผู้ให้บริการโทรศัพท์เคลื่อนที่
  และมีแผนในการทำตลาดร่วมกับผู้ให้บริการโทรศัพท์เคลื่อนที่ของประเทศนั้นๆเช่น อินเดีย เป็นต้น